
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1533 


14 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Πειθαρχικού και Υπηρεσιακού Συμβουλίου 
του Προσωπικού της Προεδρίας της Δημοκρατίας.... 1 
Μεταβίβαση αρμοδιότητας στον Υφυπουργό Εργασίας 
και Κοινωνικών Ασφαλίσεων για τον καθορισμό ωρα¬ 
ρίου εργασίας του προσωπικού το οποίο θα υπηρετεί 
στα Κέντρα Πληροφόρησης Πολιτών στα Ασφαλιστι¬ 
κά Ταμεία. 2 

Τροποποίηση - Συμπλήρωση των υπ’ αριθμ. 38590/ΚΠ 
3138/9.11.99 και 38589/ΚΠ 3137/9.11.99 Αποφάσεων 
των Υφυπουργών Εθνικής Οικονομίας και Εργασίας και 
Κοινωνικών Ασφαλίσεων "χρηματοδότησης δράσεων 
κατάρτισης προσωπικού ιδιωτικών επιχειρήσεων, ΔΕΚΟ, 
Τριτοβάθμιων συνδικαλιστικών οργανώσεων και ανέρ¬ 
γων" στα πλαίσια του Μ.6.2. και "προσωπικού επιχειρή¬ 
σεων τουριστικού, αγροτικού τομέα και ΜΜΕ" στα πλαί¬ 
σια του Μ.5.3. καθώς και του υπ’ αριθμ. 18804/ΚΠ 
1262/19.5.99 οδηγού και προκήρυξης στα πλαίσια του 
Μ.6.1. και την υπ’ αριθμ. 18954/ΚΠ 1361/26.5.99 όπως 
τροποποιήθηκε από την υπ’ αριθμ. 46785/ΚΠ 3969/ 


30.12.99 Υπ. Απόφαση. 3 

Σύσταση Ειδικής Υπηρεσίας στο Υπουργείο Εθνικής Παι¬ 
δείας και Θρησκευμάτων. 4 


ΑΠΟΦΑΣΕΙ Σ 

Αριθ.Φ. 1620/2384 (1) 

Συγκρότηση Πειθαρχικού και Υπηρεσιακού Συμβουλίου 
του Προσωπικού της Προεδρίας της Δημοκρατίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΡΟΕΔΡΙΑΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 16 του Π.Δ. 351/91 "Τροποποί¬ 
ηση, συμπλήρωση και κωδικοποίηση σε ενιαίο κείμενο των 
διατάξεων που ισχύουν για τη σύσταση, οργάνωση και λει¬ 
τουργία των υπηρεσιών της Προεδρίας της Δημοκρατίας" 
(ΦΕΚ 121/91 Α). 

2. Τις διατάξεις του άρθρου 36 του Π.Δ. 41Θ/88 "Κώδικα 
προσωπικού με σύμβαση εργασίας Ιδιωτικού Δικαίου του Δη¬ 
μοσίου, των Ο.Τ.Α, και των λοιπών ΝΠΔΔ." (ΦΕΚ 191/88 Α) 

3. Το με αριθ. πρωτ. 8043/31-10-2000 έγγραφο του Εφετεί- 
ου Αθηνών. 

4. Το γεγονός ότι, από τις διατάξεις της απόφασης αυτής, 
προκαλείται δαπάνη ύψους εκατό χιλιάδων (100.000) δρχ. 


ετησίως εις βάρος του προϋπολογισμού της Προεδρίας της 
Δημοκρατίας, αποφασίζουμε: 

1. Συγκροτούμε το Υπηρεσιακό Συμβούλιο για τους μετα¬ 
κλητούς υπαλλήλους της Προεδρίας της Δημοκρατίαας και 
ορίζουμε τον Πρόεδρο και τα μέλη ως κατωτέρω: 

α) Βασίλειος Καβάγιας, Εφέτης Αθηνών, ως Πρόεδρος με 
αναπληρωτή τον Βασίλειο Πέππα, Εφέτη Αθηνών. 

β) Κων/νος Ράλλης, Σύμβουλος Πρεσβείας Α' Διευθυντής 
του Διπλωματικού Γραφείου της Προεδρίας της Δημοκρα¬ 
τίας ως μέλος, με αναπληρωτή τον Παναγιώτη Τσολακόπου- 
λο προϊστάμενος του Τμήματος Δημοσίων Σχέσεωντης Προ¬ 
εδρίας της Δημοκρατίας. 

γ) Δημήτριος Πιτσογιάννης, Διευθυντής του Γραφείου Δι¬ 
οικητικών Υποθέσεων της Προεδρίας της Δημοκρατίας ως 
μέλος, με αναπληρωτή την Ευγενία Σακελαριάδου - Μαζαρά- 
κη, Αναπληρωτή Διευθυντού Γραφείου Οικονομικών Υποθέ¬ 
σεων της Προεδρίας της Δημοκρατίας. 

2. Γραμματέας ορίζεται ο Ευάγγελος Μαντελένης, προϊ¬ 
στάμενος του Τμήματος Χρηματικής Διαχειρίσεως της Προ¬ 
εδρίας της Δημοκρατίας, με αναπληρωτή την Μαρία Παπα¬ 
θανασίου υπάλληλο του Τμήματος Δημοσίων Σχέσεων της 
Προεδρίας της Δημοκρατίας. 

3. Στο Συμβούλιο εισηγείται τα θέματα η Αικατερίνη Μπα- 
λαφούτη προϊσταμένη του Τμήματος Προσωπικού & Γραμ¬ 
ματείας. 

4. Το Υπηρεσιακό Συμβούλιο επιλαμβάνεται, όπου απαιτεί¬ 
ται κρίση συμβουλίων, θεμάτων του προσωπικού με σχέση 
εργασίας ιδιωτικού δικαίου. 

5. Το Υπηρεσιακό Συμβούλιο με την αυτή ως ανωτέρω, σύν¬ 
θεση λειτουργεί και ως Πειθαρχικό Συμβούλιο για το Διοικη¬ 
τικό Προσωπικό της Προεδρίας της Δημοκρατίας. 

6. Η θητεία του Προέδρου και των μελών των, ως ανωτέρω 
Συμβουλίων είναι διετής αρχομένη την 1 η Ιανουάριου 2001. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 8 Δεκεμβρίου 2000 
Ο Γ ενικός Γ ραμματέας 
Πρέσβυς ΚΩΣΤΗΣI. ΑΙΛΙΑΝΟΣ 

□ 

Αριθ. ΔΙΑΔΠ/Γ2γ/27349 (2) 

Μεταβίβαση αρμοδιότητας στον Υφυπουργό Εργασίας και 
Κοινωνικών Ασφαλίσεων για τον καθορισμό ωραρίου ερ¬ 
γασίας του προσωπικού το οποίο θα υπηρετεί στα Κέντρα 
Πληροφόρησης Πολιτών στα Ασφαλιστικά Ταμεία. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 6 του άρθρου 1 του Ν. 1157/81 
"Περί κυρώσεωςτης από 29 Δεκεμβρίου 1980 πράξεως Νο- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μοθετικού περιεχομένου του Προέδρου της Δημοκρατίας, 
περί καθιερώσεως πενθημέρου εβδομάδας εργασίας των 
δημοσίων εν γένει υπηρεσιών και ρυθμίσεως συναφών θε¬ 
μάτων και τροποποιήσεως διατάξεων αυτής". 

2. Τις διατάξεις των παρ. 1 και 2 του άρθρου 23 του Ν. 
1735/87 "Προσλήψεις στο Δημόσιο Τομέα, Κοινωνικός Έλεγ¬ 
χος κλπ". 

3. Τις διατάξεις του άρθρου 27 του Ν. 2081/1992 (ΦΕΚ 
154/Α/1992) "Περιορισμός και Βελτίωση της αποτελεσματι- 
κότητας των κρατικών δαπανών και άλλες διατάξεις" με το 
οποίο προστέθηκε άρθρο 29Α στο Ν. 15558/1985 (ΦΕΚ 
137/Α/1985) όπωςτελικάαντικαταστάθηκεμετο άρθρο 1 του 
Ν. 2469/1997 (ΦΕΚ39/Α/1997). 

4. Την αριθμ. 11187 (ΦΕΚ 630/Β/12-5-2000) απόφαση του 
Πρωθυπουργού και της Υπουργού Εσωτερικών, Δημόσιας 
Διοίκησης και Αποκέντρωσης "Ανάθεση αρμοδιοτήτων 
Υπουργού Εσωτερικών, Δημόσιας Διοίκησης και Αποκέ¬ 
ντρωσης στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης". 

5. Την με αρ. 80027/8.5.2000 (ΦΕΚ610/Β79.5.2000 απόφα¬ 
ση του Υπουργού Εργασίας και Κοινωνικών Ασφαλίσεων 
«ανάθεση αρμοδιοτήτων στους Υφυπουργούς Εργασίας και 
Κοινωνικών Ασφαλίσεων». 

6. Την ανάγκη λειτουργίας των Κέντρων Πληροφόρησης 
Πολιτών για την εξυπηρέτηση των πολιτών απογεύματα και 
πρωινά του Σαββάτου. 

7. Το γεγονός ότι από τις διατάξεις της παρούσης απόφα¬ 
σης δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Μεταβιβάζουμε στον Υφυπουργό Εργασίας και Κοινωνι¬ 
κών Ασφαλίσεωντην αρμοδιότητα, να καθορίζει με απόφαση 
του το ωράριο εργασίας του προσωπικού, το οποίο υπηρετεί 
στα Κέντρα Πληροφόρησης Πολιτών των Ασφαλιστικών Τα¬ 
μείων, και απασχολείται απογεύματα και πρωινά του Σαββά¬ 
του για την επαρκέστερη φροντίδα των υποθέσεων των πο¬ 
λιτών. 

Το πιο πάνω προσωπικό θα απασχοληθεί μέσα στα καθορι¬ 
ζόμενα όρια που προβλέπουν οι ισχύουσες διατάξεις περί 
ωραρίου εργασίας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 5 Δεκεμβρίου 2000 

Ο ΥΦΥΠΟΥΡΓΟΣ 

Λ. ΤΖΑΝΗΣ 

□ 

Αριθ. 41810/ΚΠ 4350 (3) 

Τροποποίηση - Συμπλήρωση των υπ' αριθμ. 38590/ΚΠ 
3138/9.11.99 και 38589/ΚΠ 3137/9.11.99 Αποφάσεων των 
Υφυπουργών Εθνικής Οικονομίας και Εργασίας και Κοι¬ 
νωνικών Ασφαλίσεων "χρηματοδότησης δράσεων κατάρ¬ 
τισης προσωπικού ιδιωτικών επιχειρήσεων, ΔΕΚΟ, Τριτο¬ 
βάθμιων συνδικαλιστικών οργανώσεων και ανέργων" στα 
πλαίσια του Μ.6.2. και "προσωπικού επιχειρήσεων τουρι¬ 
στικού, αγροτικού τομέα και ΜΜΕ" στα πλαίσια του Μ.5.3. 
καθώς και του υπ' αριθμ. 18804/ΚΠ 1262/19.5.99 οδηγού 
και προκήρυξης σταπλαίσιατου Μ.6.1. και την υπ’ αριθμ. 
18954/ΚΠ 1361/26.5.99 όπως τροποποιήθηκε από την υπ’ 
αριθμ. 46785/ΚΠ 3969/30.12.99 Υπ. Απόφαση. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Την υπ’αριθμ. 38590/ΚΠ 3138/9.11.99 Απόφαση χρημα¬ 
τοδότησης δράσεων κατάρτισης προσωπικού ιδιωτικών επι¬ 
χειρήσεων, ΔΕΚΟ, Τριτοβάθμιων συνδικαλιστικών οργανώ¬ 
σεων και ανέργων σταπλαίσιατου Μ.6.2. 

2. Και την υπ’αριθμ. 38589/ΚΠ 3137/9.11.99 Απόφαση χρη¬ 


ματοδότησης προσωπικού επιχειρήσεωντουριστικού, αγρο¬ 
τικού τομέα και ΜΜΕ στα πλαίσια του Μ.5.3. 

3. Τον υπ'αριθμ. 18804/ΚΠ 1262/19.5.99 οδηγό και προκή¬ 
ρυξη σταπλαίσιατου Μ.6.1. "Κατάρτιση σε δράσεις που χρη¬ 
ματοδοτούνται από το πρόγραμμα ΙΝΤΕΒΒΕΟ II". 

4. Την υπ’ αριθμ. 18954/ΚΠ 1361/26.5.99 όπως τροποποιή¬ 
θηκε από την υπ’αριθμ. 46785/ΚΠ 3969/30.12.99 Υπουργική 
Απόφαση χρηματοδότησης έργων κατάρτισης προσωπικού 
του Δημόσιου και ευρύτερου Δημόσιου τομέα στα πλαίσια 
του Μ.6.1. 

5. Την αρ. 27081/ΔΙΟΕ 540/2000 κοινή απόφαση του Πρω¬ 
θυπουργού και του Υπουργού Εθνικής Οικονομίας για την 
ανάθεση αρμοδιοτήτων. 

6. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπολο¬ 
γισμού, αποφασίζουμε: 

1. Την παράταση υλοποίησης των δράσεων κατάρτισης 
που συγχρηματοδοτούνται στα πλαίσια τωνΜ.6.1, Μ.6.2. και 
Μ.5.3. του προγράμματος ΙΝΤΕΒΒΕΟ από το Υπουργείο Ερ¬ 
γασίας και Κοινωνικών Ασφαλίσεων και Εθνικής Οικονομίας, 
έως και τον Ιούνιο του 2001. 

2. Τον έλεγχο και την παρακολούθηση των ως άνω δράσε¬ 
ων των μέτρων 6.1., 6.2. και 5.3. καθώς και για την έγκαιρη 
ενημέρωση της Γραμματείαςτου Προγράμματος ΙΝΤΕΒΒΕΟ 
θα έχουν οι αρμόδιες υπηρεσίες του Υπ. Εργασίας. 

3. Οι συνήθεις έλεγχοι που προβλέπονται στα πλαίσια κάθε 
Υπουργείου που υλοποιεί ενέργειες στα πλαίσια των ανωτέ¬ 
ρω μέτρων, δεν υποκαθίστανται από τους ανωτέρω ελέγ¬ 
χους του Υπ. Εργασίας, που είναι ανεξάρτητοι. 

4. Οι εκταμιεύσεις του ΥΠΕΘΟ γίνονται μετά την γνωστο¬ 
ποίηση των εκθέσεων των ανωτέρω ελέγχων. 

5. Κατά τα λοιπά ισχύουν οι υπ’αριθμ. 38590/ΚΠ 
3138/9.11.99 και 38589/ΚΠ 3137/9.11.99 Αποφάσεις καθώς 
και ο κανονισμός του Μ.6.1. 

6. Η παρούσα Κοινή Υπουργική Απόφαση ισχύει από την 
υπογραφή της. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 11 Δεκεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ ΚΑΙ 

ΕΘΝΙΚΗΣ ΟΙΚΟΝΟΜΙΑΣ ΚΟΙΝΩΝΙΚΩΝ ΑΣΦΑΛΙΣΕΩΝ 

ΧΡΗΣΤΟΣ ΠΑΧΤΑΣ Α. ΓΙΑΝΝΙΤΣΗΣ 

□ 

Αριθ. ΚΑ/3345 (4) 

Σύσταση ειδικής Υπηρεσίας στο Υπουργείο Εθνικής 
Παιδείας και Θρησκευμάτων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη 

1. Το άρθρο 29 Ατού Ν. 1558/85 "Κυβέρνηση και Κυβερνη¬ 
τικά Όργανα" (ΦΕΚ 137/Α) όπως συμπληρώθηκε με το άρθρο 
27 του Ν. 2081/92 (ΦΕΚ 154/Α) και τροποποιήθηκε με το άρ¬ 
θρο 1 παρ.2ατου Ν. 2469/97 (ΦΕΚ38/Α). 

2. Την κοινή απόφαση του Πρωθυπουργού και της Υπουρ¬ 
γού Εσωτερικών, Δημόσιας Διοίκησης και Αποκέντρωσης για 
την ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης με αριθ. ΔΙΔΚ/ 
Φ1/2/11187/12.05.2000 (ΦΕΚ 630/Β) 

3. Την κοινή απόφαση του Πρωθυπουργού και του Υπουρ¬ 
γού Εθνικής Οικονομίας με αρ. ΔΙΟΕ/ 27081/540/27-7-2000 
"Καθορισμός αρμοδιοτήτων των Υφυπουργών Εθνικής Οικο¬ 
νομίας" (ΦΕΚ 970/Β/3-8-2000). 

4. Την κοινή απόφασητου Πρωθυπουργού και του Υπουργού 
Οικονομικών με αρ. ΔΙΟΕ/ 1039386/441/ Α0006/21.04.2000 

"Ανάθεση αρμοδιοτήτων του Υπουργού Οικονομικών στους 
Υφυπουργούς Οικονομικών" (ΦΕΚ 571 /Β/ 21.04.2000). 

5. Την κοινή απόφαση του Πρωθυπουργού και του Υπουρ¬ 
γού Εθνικής Παιδείας και θρησκευμάτων με αρ. ΣΤ5/25/ 26- 
4-2000 "Ορισμός αρμοδιοτήτων Υφυπουργού του Υπουργεί¬ 
ου Εθνικής Παιδείας και θρησκευμάτων" 

6. Τον Κανονισμό (ΕΚ) 1260/99 του Συμβουλίου της 21-6- 
1999. 

7. Το Νόμο 2860/2000 (ΦΕΚ 251/14-11-2000) 

8. Το ΚΠΣ 2000-2006 και ειδικότερα το Επιχειρησιακό Πρό¬ 
γραμμα "Εκπαίδευση και Αρχική Επαγγελματική Κατάρτιση", 
την αρμοδιότητα διαχείρισης και εφαρμογής του οποίου έχει 
το Υπουργείο Εθνικής Παιδείας και Θρησκευμάτων. 

9. Το γεγονός ότι από την απόφαση αυτή προκαλείται δα¬ 
πάνη, η οποία θα αντιμετωπιστεί από πιστώσεις του προϋπο¬ 
λογισμού δημοσίων επενδύσεων, το ύψος της οποίας δεν 
μπορεί να υπολογισθεί, αποφασίζουμε: 

Άρθρο 1 

Σύσταση Ειδικής Υπηρεσίας 

1. Στο Υπουργείο Εθνικής Παιδείας και Θρησκευμάτων συ- 
νιστάται ειδική υπηρεσία με τίτλο Υπηρεσία Διαχείρισης Επι¬ 
χειρησιακού Προγράμματος "Εκπαίδευση και Αρχική Επαγ¬ 
γελματική Κατάρτιση" όπως προβλέπεται στο άρθρο 7 του Ν. 
2860/2000. 

2. Σκοπός της υπηρεσίας είναι η άσκηση των αρμοδιοτή¬ 
των που ορίζονται στο άρθρο 4του Ν. 2860/2000 . 

3. Η Υπηρεσία Διαχείρισης του Επιχειρησιακού Προγράμ¬ 
ματος Εκπαίδευσης και Αρχικής Επαγγελματικής Κατάρτι¬ 
σης (ΕΠΕΑΕΚ) υπάγεται στον Ειδικό Γραμματέατου Ενιαίου 
Διοικητικού Τομέα Ευρωπαϊκών Θεμάτων και ΚΠΣ του 
Υπουργείου Εθνικής Παιδείας και Θρησκευμάτων. 

Άρθρο 2 


Διάρθρωση Υπηρεσίας Διαχείρισης του 
Επιχειρησιακού Προγράμματος "Εκπαίδευση και Αρχική 
Επαγγελματική Κατάρτιση" 


Η Υπηρεσία Διαχείρισης του Επιχειρησιακού Προγράμματος 
“Εκπαίδευση και Αρχική Επαγγελματική Κατάρτιση" διαρθρώνε¬ 
ται σε (7) μονάδες: 


Μονάδα Α 
Μονάδα Β1 

Μονάδα Β2 

Μονάδα Β3 

Μονάδα Β4 


Μονάδα Γ 
Μονάδα Δ 


Προγραμματισμού και Αξιολόγησης 
Παρακολούθησης και Διαχείρισης 
Δράσεων Προώθησης Ισότητας Ευκαιριών 
Παρακολούθησης και Διαχείρισης Δράσεων 
Αναβάθμισης Ποιότητας Εκπαίδευσης 
Παρακολούθησης και Διαχείρισης Δράσεων 
Σύνδεσης με την Αγορά Εργασίας 
Παρακολούθησης και Διαχείρισης 
Δράσεων Υλικοτεχνικής Υποδομής 
και Τεχνικής Βοήθειας 
Ελέγχου 

Οργάνωσης - Υποστήριξης 


Άρθρο 3 


Αρμοδιότητες Υπηρεσίας Διαχείρισης του 
Επιχειρησιακού Προγράμματος "Εκπαίδευση και Αρχική 
Επαγγελματική Κατάρτιση" 

Οι αρμοδιότητες της Υπηρεσίας Διαχείρισης του Επιχειρη¬ 
σιακού Προγράμματος "Εκπαίδευση και Αρχική Επαγγελματι¬ 
κή Κατάρτιση" περιγράφονται στο άρθρο 4 του Ν. 2860/2000 
και κατανέμονται μεταξύ των μονάδων της ως εξής: 

Α. Μονάδα Α Προγραμματισμού και Αξιολόγησης 

1. Μεριμνά για την κατάρτιση του συμπληρώματος προ¬ 
γραμματισμού και τις προσαρμογές του μετά από συνεργα¬ 
σία με τις αρμόδιες υπηρεσίες και όργανα για τον προγραμ¬ 
ματισμό και για την υποβολή του στην Επιτροπή Παρακο¬ 
λούθησης του επιχειρησιακού προγράμματος. Επε¬ 
ξεργάζεται και εισηγείται τα κριτήρια ένταξης των πράξεων 
στα μέτρα του επιχειρησιακού προγράμματος. 


2. Συντάσσει την ετήσια και τελική έκθεση του επιχειρησια¬ 
κού προγράμματος και μεριμνά για την υποβολή τους στην 
επιτροπή παρακολούθησης, στη διαχειριστική αρχή του ΚΠΣ 
και τη διαβίβασή τους στην Επιτροπή ΕΚ. 

3. Οργανώνεικαιπαρακολουθείτηνενδιάμεση αξιολόγηση 
του επιχειρησιακού προγράμματος σε συνεργασία με τη δια¬ 
χειριστική αρχή του ΚΠΣ σύμφωνα μετά οριζόμενα στους κα¬ 
νονισμούς, στους κανόνες και στα πλαίσια που ισχύουν. Επε¬ 
ξεργάζεται προτάσεις για την αξιοποίηση των αποτελεσμά¬ 
των της ενδιάμεσης αξιολόγησης. 

4. Οργανώνει και παρακολουθεί τη δημοσιότητα του επι¬ 
χειρησιακού προγράμματος σε συνεργασία με τη διαχειρι¬ 
στική αρχή του ΚΠΣ σύμφωνα μετά οριζόμενα στους κανονι¬ 
σμούς και στις διατάξεις της παραγράφου 2 του άρθρου 2 
του Ν. 2860/2000. 

5. Παρακολουθεί την πορεία εφαρμογής του επιχειρησια¬ 
κού προγράμματος στα πλαίσια των κοινωνικοοικονομικών 
συνθηκών του τομέα, των τεθέντων στόχων και ειδικότερα 
όσον αφορά τους ποσοτικοποιημένους δείκτες και των προ¬ 
οπτικών εξέλιξης και εισηγείται μέτρα αναθεώρησής του. 
Επίσης παρακολουθεί την πρόοδο συναφών με το επιχειρη¬ 
σιακό πρόγραμμα δράσεων που υλοποιούνται στο πλαίσιο 
άλλων Προγραμμάτων. 

6. Συνεργάζεται με τη διαχειριστική αρχή του ΚΠΣ, την Επι¬ 
τροπή Παρακολούθησης του επιχειρησιακού προγράμμα¬ 
τος και την Επιτροπή ΕΚ για την παροχή σε αυτές κάθε πλη¬ 
ροφορίας που ζητείται στο πλαίσιο εφαρμογής του επιχειρη¬ 
σιακού προγράμματος. Επίσης μεριμνά για την εφαρμογή 
και εξειδίκευση όπου απαιτείται των απαραίτητων εργαλεί¬ 
ων, προτύπων και προδιαγραφών για την σωστή λειτουργία 
της διαχειριστικής αρχής. Επίσης συνεργάζεται με άλλες αρ¬ 
μόδιες υπηρεσίες και δημόσιους φορείς για θέματα του επι¬ 
χειρησιακού προγράμματος. 

7. Μεριμνά για την παροχή των αναγκαίων υπηρεσιών για 
τη λειτουργία της επιτροπής παρακολούθησης του επιχειρη¬ 
σιακού προγράμματος στα πλαίσια του κανονισμού λειτουρ¬ 
γίας της. 

8. Μεριμνά για την αποστολή στην Επιτροπή ΕΚ όλων των 
τυποποιημένων αρχείων (ΙΙβΙ ΐίΐθβ) που προβλέπονται για την 
ηλεκτρονική διασύνδεση με την Επιτροπή ΕΚ για το επιχει¬ 
ρησιακό πρόγραμμα στα πλαίσια του προγραμματισμού. 

Β. Μονάδα Β1 Παρακολούθησης και Διαχείρισης Δράσεων 
Προώθησης Ισότητας Ευκαιριών 

Έχει τις ακόλουθες αρμοδιότητες για τις δράσεις του Άξο¬ 
να 1 του ΕΠΕΑΕΚ: 

1. Μεριμνά για την εφαρμογή των διαδικασιών ένταξης των 
πράξεων στα μέτρα του επιχειρησιακού προγράμματος και 
παρακολουθεί την πορεία εφαρμογής τους. Στο πλαίσιο αυτό: 

α) Μεριμνά για την ενημέρωση των κατηγοριώντελικών δικαι¬ 
ούχων που προβλέπονται στο συμπλήρωμα προγραμματισμού 
με βάση και τις οδηγίες της διαχειριστικής αρχής του ΚΠΣ. 

β) Συγκεντρώνει και ελέγχει την πληρότητα των στοιχείων 
των προτάσεων που υποβάλλονται. 

γ) Αξιολογεί τις προτάσεις που υποβάλλονται, εφαρμόζο¬ 
ντας τα κριτήρια ένταξης των πράξεων στα μέτρα του επιχει¬ 
ρησιακού προγράμματος. 

δ) Μεριμνά για έκδοση των αποφάσεων ένταξης των πράξε¬ 
ων στα μέτρα του επιχειρησιακού προγράμματος μετά την 
ολοκλήρωση της διαδικασίας διατύπωσης γνώμης της διαχει¬ 
ριστικής αρχής του ΚΠΣ και των αρμοδίων Υπουργείων σύμ¬ 
φωνα με την παράγραφο 2 του άρθρου 5 του Ν. 2860/2000. Γ ια 
τα έργα που η εκτέλεση τους διέπεται από Ν. 1418/84 εξετάζει 
και προτείνει τα στάδια εξέλιξης για τα οποία απαιτείται προέ¬ 
γκριση σύμφωνα με το άρθρο 6του Ν. 2860/2000. 

ε) Συγκεντρώνει και ελέγχει τα στοιχεία παρακολούθησης 
εκτέλεσης των πράξεων (μηνιαία και τριμηνιαία δελτία παρα¬ 
κολούθησης) που υποβάλλουν οι τελικοί δικαιούχοι και μερι¬ 
μνά για την καταχώρισή τους στο ΟΠΣ. Συνεργάζεται με την 
διαχειριστική αρχή του ΚΠΣ και την Αρχή Πληρωμής για το 
περιεχόμενο των στοιχείων που οι τελικοί δικαιούχοι υποβά¬ 
λουν στα μηνιαία και τριμηνιαία δελτία παρακολούθησης. 

στ) Παρακολουθεί τους τελικούς δικαιούχους σχετικά με 
την τήρηση των υποχρεώσεων που έχουν αναλάβει, καθώς 
και την πορεία των πράξεων που εκτελούν, ιδίως όσον αφο¬ 
ρά το φυσικό, τεχνικό και οικονομικό αντικείμενο, το χρονο¬ 
διάγραμμα και τις προοπτικές του καθώς και τις υποχρεώ¬ 
σεις για τη δημοσιότητα, την τήρηση χωριστής λογιστικής 
μερίδας για το έργο και την τήρηση των πολιτικών σύμφωνα 
με τις ισχύουσες διατάξεις και τις οδηγίες και κατευθύνσεις 
της διαχειριστικής αρχής του ΚΠΣ. 

2. Παρακολουθείτηνπορείαεφαρμογήςτων μέτρων καιτις 
προοπτικές τους και επεξεργάζεται προτάσεις βελτίωσης. 

3. Μεριμνά για τη παροχή στοιχείων προόδου εκτέλεσης 
των πράξεων στις αρμόδιες για την χρηματοδότηση δημό¬ 
σιες υπηρεσίες. 

4. Για τα έργα που η εκτέλεσή τους διέπεται από τον Ν. 
1418/84, εξετάζει και προτείνει την προέγκριση των σταδίων 
εξέλιξής των που αναφέρονται στην απόφαση ένταξης. 

5. Προτείνει μέτρα υποστήριξης των τελικών δικαιούχων 
προκειμένου να ανταποκριθούν στις υποχρεώσεις τους. 

Γ. Μονάδα Β2 Παρακολούθησης και Διαχείρισης Δράσεων 
Αναβάθμισης Ποιότητας Εκπαίδευσης 

Έχει τις αντίστοιχες αρμοδιότητες με τη μονάδα Β1 σε ότι 
αφορά τις δράσεις των μέτρων 2.1, 2.2, 2.6 του Άξονα 2 και 
τις δράσεις του Άξονα 4 του ΕΠΕΑΕΚ. 

Δ. Μονάδα Β3 Παρακολούθησης και Διαχείρισης Δράσεων 
Σύνδεσης με την Αγορά Εργασίας 

Έχει τις αντίστοιχες αρμοδιότητες με τη μονάδα Β1 σε ότι 
αφορά τις δράσεις των μέτρων 2.3, 2.4, 2.5 του Άξονα 2 και 
τις δράσεις του Άξονα 3 του ΕΠΕΑΕΚ. 

Ε. Μονάδα Β4 Παρακολούθησης και Διαχείρισης Δράσεων 
Υλικοτεχνικής Υποδομής και Τεχνικής Βοήθειας 

Έχει τις αντίστοιχες αρμοδιότητες με τη μονάδα Β1 σε ότι 
αφορά τις δράσεις του Άξονα 5 και τις δράσεις του Άξονα 6 
του ΕΠΕΑΕΚ. 

ΣΤ. Μονάδα Γ Ελέγχου 

1. Μεριμνά για την πραγματοποίηση των ελέγχων που προ- 
βλέπονται στο άρθρο 6 του Ν. 2860/2000 και ειδικότερα : 

α. Ελέγχει την τήρηση της ισχύουσας νομοθεσίας κατά το 
στάδιο προετοιμασίας εκτέλεσης της πράξης, κατά την υπο¬ 
βολή της πρότασης ένταξης του έργου ή και μετά την ένταξή 
της στο επιχειρησιακό πρόγραμμα. Ειδικά για τα έργα που η 
εκτέλεσή τους διέπεται από το Ν. 1418/84, ελέγχει προλη¬ 
πτικά τηντήρηση της νομιμότητας στα οριζόμενα στάδια εξέ¬ 
λιξης της πράξης στην απόφαση ένταξης. 

β. Κατάτη διάρκεια εκτέλεσης των πράξεων ελέγχει την νο¬ 
μιμότητα και κανονικότητα των δαπανών, την αξιοπιστία των 
πληροφοριών και οικονομικών στοιχείων που δηλώνονται 
από τον τελικό δικαιούχο στα πλαίσια των μηνιαίων και τρι¬ 
μηνιαίων δελτίων παρακολούθησης, την τήρηση των δε¬ 
σμεύσεων που έχει αναλάβει ο τελικός δικαιούχος κατά την 
ένταξη του έργου στο επιχειρησιακό πρόγραμμα και την τή¬ 
ρηση των κανόνων δημοσιότητας σύμφωνα με τους ισχύο- 
ντες κανόνες και διατάξεις . 

γ. Πραγματοποιεί ελέγχους στις πράξεις μετά τη γνωστοποί¬ 
ηση ολοκλήρωσης από τον τελικό δικαιούχο και εκδίδει την βε¬ 
βαίωση τήρησης των υποχρεώσεων του τελικού δικαιούχου. 

2. Αξιολογεί τα αποτελέσματα των ελέγχων και εισηγείται 
την λήψη των απαραίτητων μέτρων για βελτίωση του συστή¬ 
ματος διαχείρισης και ελέγχου, καθώς και μέτρα για την υπο¬ 
στήριξη των τελικών δικαιούχων προκειμένου να ανταποκρί- 
νονται στις υποχρεώσεις τους. 

3. Ελέγχει τις λειτουργίες της ειδικής υπηρεσίας σε σχέση 
με θέματα που θέτουν η Αρχή Πληρωμής, η Επιτροπή Δημο¬ 
σιονομικού Ελέγχου και τα ελεγκτικά όργανατης Ευρωπαϊκής 
Ένωσης. 

4. Στις περιπτώσεις που υπάρχουν βάσιμες ενδείξεις για 
την ύπαρξη παρατυπιών μεριμνά για την εφαρμογή της πα¬ 
ραγράφου 6του άρθρου ... του Νόμου 2960/2000 με την άμε¬ 
ση συγκρότηση ελεγκτικού οργάνου, τη διενέργεια του ελέγ¬ 
χου και την έκδοση του σχετικού πορίσματος. 

5. Συντάσσει εκθέσεις ελέγχου και μεριμνά για την κατα¬ 
χώριση των πορισμάτων ελέγχων στο ΟΠΣ και την κοινοποί¬ 


ησή τους στην Αρχή Πληρωμής την Επιτροπή Δημοσιονομι¬ 
κού Ελέγχου και τον τελικό Δικαιούχο. 

Ζ. Μονάδα Δ' Οργάνωσης - Υποστήριξης 

1 .Μεριμνά για την κατάρτιση του προγράμματος ενεργει¬ 
ών τεχνικής βοήθειας-στήριξης σε συνεργασία με τις άλλες 
μονάδες και υποστηρίζει το έργο τους στην εκτέλεση των 
ενεργειών αυτών μετά την έγκρισή τους. Τηρεί τα οικονομικά 
και τεχνικά στοιχεία των ενεργειών αυτών. 

2. Οργανώνει και λειτουργεί γραφείο ΟΠΣ, το οποίο σε συ¬ 
νεργασία με την αντίστοιχη μονάδα της διαχειριστικής αρχής 
του ΚΠΣ έχει την ευθύνη για την ορθή και απρόσκοπτη λει¬ 
τουργία του ΟΠΣ στην Ειδική Υπηρεσία και παρέχει υποστή¬ 
ριξη προς τους χρήστες για την ορθή χρήση και λειτουργία 
του. Επίσης παρέχει τεχνική υποστήριξη για την λειτουργία 
του εξοπλισμού καιτου λογισμικού καθώς και υποστήριξη στο 
προσωπικό της Ειδικής Υπηρεσίας (εκπαίδευση κλπ). Επίσης 
οργανώνει και λειτουργεί γραφείο πληροφοριών για την πα¬ 
ροχή άμεσης ενημέρωσης και κατευθύνσεων στους ενδιαφε¬ 
ρομένους για θέματα του επιχειρησιακού προγράμματος. 

3. Οργανώνει και τηρεί βιβλιοθήκη εργαλείων, μελετών, 
στοιχείων και απαραίτητων βοηθημάτων για τις ανάγκες της 
διαχειριστικής αρχής. 

4. Χειρίζεται τα θέματα προσωπικού και ειδικότερα τα διοι¬ 
κητικά και τα θέματα οργάνωσης και εκπαίδευσης. 

5. Τηρεί το πρωτόκολλο και το αρχείο της ειδικής υπηρε¬ 
σίας, έχει την ευθύνη διακίνησης των εγγράφων καιτηνενγέ- 
νει γραμματειακή υποστήριξη των μονάδων και του προσω¬ 
πικού της. 

Άρθρο 4 

Προσωπικό της Υπηρεσίας Διαχείρισης 
του Επιχειρησιακού Προγράμματος "Εκπαίδευση 
και Αρχική Επαγγελματική Κατάρτιση" 

1. Η στελέχωσητηςΥπηρεσίαςΔιαχείρισηςτου Επιχειρησια¬ 
κού Προγράμματος "Εκπαίδευση και Αρχική Επαγγελματική 
Κατάρτιση γίνεται με προσωπικό αποκλειστικής και πλήρους 
απασχόλησης, σύμφωνα με το άρθρο 7 του Ν. 2860/2000. 

2. Το προσωπικό της Υπηρεσίας Διαχείρισης του Επιχειρη¬ 
σιακού "Προγράμματος Εκπαίδευση και Αρχική Επαγγελματι¬ 
κή Κατάρτιση" ανέρχεται σε 55 άτομα, εκ των οποίων δύο (2) 
τουλάχιστον στο Γ ραφείο ΟΠΣ, τα οποία κατά κατηγορία είναι: 

Α. Κατηγορία Πανεπιστημιακής Εκπαίδευσης, 40 άτομα 

Β. Κατηγορία Τεχνολογικής Εκπαίδευσης , 10 άτομα 

Γ. Κατηγορία Δευτεροβάθμιας Εκπαίδευσης, 5 άτομα 

Άρθρο 5 

Ορισμός προϊσταμένου της Υπηρεσίας Διαχείρισης 

του Επιχειρησιακού Προγράμματος "Εκπαίδευση και 
Αρχική Επαγγελματική Κατάρτιση", των ασκούντων 
καθήκοντα προϊσταμένου στις μονάδες της και 
αναπλήρωση προϊσταμένου της 

1. Ο Προϊστάμενος της ειδικής υπηρεσίας ορίζεται σύμ¬ 
φωνα με το άρθρο 7 του Ν. 2860/2000. 

2. Καθήκοντα προϊσταμένου των επί μέρους μονάδων της 
Υπηρεσίας Διαχείρισης του Επιχειρησιακού Προγράμματος 
"Εκπαίδευση και Αρχική Επαγγελματική Κατάρτιση" ασκεί 
υπάλληλός της, ο οποίος ορίζεται με απόφαση του Γενικού 
Γραμματέα, μετά από πρόταση του Προϊσταμένου της Ειδι¬ 
κής Υπηρεσίας. Απόντος ή κωλυομένου του Προϊσταμένου 
της διαχειριστικής αρχής, αναπληρώνεται από τον αρχαιότε¬ 
ρο υπάλληλο που υπάγεται στις διατάξεις του Ν. 2683/1999 
και ο οποίος ασκεί καθήκοντα προϊσταμένου μονάδος της 
διαχειριστικής αρχής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 14 Δεκεμβρίου 2000 

οι ΥΠΟΥΡΓΟΙ 

